paragraph_text: Sam je spomenik podignut u čast poginulim partizanskim borcima i žrtvama fašističkog terora s prostora Slavonije, a službeno je posvećen Šestom slavonskom korpusu NOVJ-a. Papuk, na čijim se obroncima spomenik nalazio, i ostale planine koje okružuju Požešku kotlinu (Psunj, Dilj i Krndija) bili su žarišta partizanskog pokreta i služili kao sigurne zone tisućama srpskih civila koji su bježali od ustaških progona. Oružane snage NDH i njemački Wehrmacht u više su navrata pokušali uništiti partizanski teritorij u Slavoniji, a jedan se od najžešćih napada dogodio u ožujku i travnju 1943. godine, tijekom tzv. Papučko-psunjske operacije.<ref>Colić, Mladenko. Pregled operacija na jugoslovenskom ratištu 1941-1945. Vojnoistorijski institut, Beograd, 1988. (str. 108 - 113)